لاہور (مانیٹرنگ ڈیسک) کورونا فری قومی ٹی ٹوئنٹی کرکٹ ٹورنامنٹ نا کسر ساف مس وخت اس کہ گوازی گر و اسٹاف کمامدارآتا ارٹمیکو رپورٹ آک ہم منفی بسر۔ قومی ٹی ٹوئنٹی ٹورنامنٹ آن مست وضع کردہ کورونا پروٹوکولز نا رداٹ صوبائی ایسوسی ایشنز نا 6ٹیم تا کل گوازی گر و کمکار سپورٹ اسٹاف نا 2کورونا ٹیسٹ انا منفی بننگ المی ءِ۔ دا کل 104 بندغ آک اولیکو جانچ ءِ تینا وڑ اٹ ہمو شار تیٹی کرفسا رپورٹ آتے پی سی بی ٹی جمع کرفیسر۔
